
Дыгъуасэ хъыбар гуауэ къытIэрыхьащ. Дунейм ехыжащ Щэуей Мидэ Лъостэнащ и пхъур.
Тхыдэтх, зэдзэкIакIуэ, УФ-м и Журналистхэм я зэгухьэныгъэм хэт, «Дети войны» урысейпсо жылагъуэ зэгухьэныгъэм Къэбэрдей-Балъкъэр Республикэм щиIэ къудамэм и унафэщI, «Эстафета памяти» Iуэхур зи жэрдэм, зауэм, зауэ нэужь зэман гугъухэм халъхуа сабийхэм ятеухуауэ тхылъ къыдэзыгъэкIа, адыгэ хабзэр сабийхэм зэребгъэдж хъуну щIыкIэр зыубзыхуа (ар егъэджакIуэхэм я щIэныгъэм щыхагъахъуэ институтым къищтауэ щытащ сабийхэр щрагъаджэ, щагъасэ IуэхущIапIэхэм къагъэсэбэп хъуну), жылагъуэ лэжьыгъэкIэ жыджэру, гудзакъэ иIэу, цIыхуфIу дунейм тета Мидэ и унагъуэмрэ и Iыхьлыхэмрэ дахуощыгъуэ.
КъБР-м Гуманитар къэхутэныгъэхэмкIэ и институт,
Дунейпсо Адыгэ Хасэ, Къэбэрдей Адыгэ Хасэ,
«Адыгэ псалъэ» газет, «Iуащхьэмахуэ» журнал,
КъБР-м и Журналистхэм я зэгухьэныгъэ.
